Nekontrolované používanie internetu môže viesť u detí k nebezpečným stavom. Na zjazde talianskeho Zväzu katolíckych psychológov prezentovali v polovici februára štúdiu, ktorá toto nebezpečenstvo analyzuje na vzorke šesť- až deväťročných detí. Najčastejšou poruchou je podľa nej tzv. technoautizmus, čiže neschopnosť vyjadriť emócie inak než technickými prostriedkami. Takmer vo všetkých prípadoch ide o deti, ktoré trávia pri internete viac hodín denne a venujú sa videohrám. Talianski psychológovia v tejto súvislosti odporučili neponechávať deti pri počítači samy na seba.
Agentúru SITA o tom informovala česká Spoločnosť pre podporu rodiny.